जब बाजार में तेजी आती है तो कई बार कंपनियों का प्रबंध तंत्र बहुत महत्त्वाकांक्षी हो जाता है। कंपनी प्रबंधन क्षमता विस्तार, कंपनियों के अधिग्रहण या नए कारोबार में कदम रखने की जुगत भिड़ाने लगता है और उसमें जोखिम उठाने से भी वह परहेज नहीं करता। इस जोखिम के चलते कंपनियां बड़े भरोसे से ऋण लेती हैं, लेकिन वृद्धि सुस्त पड़ते ही उसे चुकाना मुश्किल हो जाता है। हालांकि इस बार मामला मिला-जुला है। 2008 के बाद से कमजोर प्रदर्शन करने वाली कई कंपनियों पर भारी कर्ज है, लेकिन जिन कंपनियों ने अच्छा प्रदर्शन किया है, उन पर कर्ज बहुत कम है।